**Almario Vernard "Mario" Chalmers**, nado o 19 de maio de 1986 en Anchorage (Alasca), é un xogador profesional de baloncesto estadounidense que xoga nos Miami Heat da National Basketball Association (NBA). Mide 1,88 metros de altura, e xoga na posición de base. Foi campión da NCAA e elixido Mellor xogador da Final Four en 2008, antes de dar o salto á liga profesional.

Universidade
------------

Antes de entrar na universidade, Chalmers estaba considerado coma o mellor base de instituto do ano. Estivo ata o último intre para elixir universidade, dubidando entre Arizona e Kansas, decidíndose por esta última. Comezou a súa tempada de novato no banco, pero pouco a pouco foi facéndose un oco no quinteto titular, aparecendo no mesmo en 21 dos últimos 22 partidos da tempada. Rematou o ano coma segundo máximo anotador do equipo, con 11,5 puntos por partido, e establecendo un récord da Big 12 Conference de maior número de roubos de balón nunha tempada por un *freshman*, con 89. Foi ademais elixido coma xogador máis destacado do Campionato da Big 12, facendo 16 puntos, 4,3 rebotes e 5,3 asistencias no camiño de Kansas cara ao título de conferencia. Recibiu o Premio Clyde Lovellette da Universidade de Kansas xunto con Julian Wright ao xogador máis mellorado da tempada.

Na súa segunda tempada foi titular en 37 dos 38 partidos disputados polo seu equipo. Volveu amosarse coma un gran xogador defensivo, rachando o récord dos *Jayhawks* de roubos de balón nunha tempada, con 97. Foi incluído no terceiro mellor equipo da Big 12, e no mellor quinteto defensivo. Fixo 12,2 puntos e 3,3 asistencias por partido.

Na súa tempada júnior fixo 12,8 puntos e 4,3 asistencias, segundo neste apartado da súa conferencia. Chegou xunto co seu equipo á Final da NCAA, na que se enfrontaron á Universidade de Memphis, na cal tivo unha grande actuación, conseguindo 18 puntos, 4 roubos de balón, 3 rebotes e 3 asistencias. Foi ademais o autor dunha tripla a falta de 2,1 segundos do final que empataba o partido e o levaba á prórroga, no cal rematarían impoñéndose os *Jayhawks* aos *Tigers* por 75-68. Foi elixido Mellor xogador da Final Four da NCAA. No total da súa traxectoria universitaria fixo 12,2 puntos, 3,8 asistencias e 2,8 rebotes por partido.

### Estatísticas

| TEMPADA | P | MIN | PTS | REB | ASIS | PER | A/P | ROUB |
| --- | --- | --- | --- | --- | --- | --- | --- | --- |
| 2005-2006 | 33 | 26.0 | 11.5 | 2.2 | 3.8 | 2.8 | 1.37 | 2.7 |
| 2006-2007 | 38 | 29.2 | 12.2 | 3.0 | 3.3 | 2.4 | 1.36 | 2.6 |
| 2007-2008 | 39 | 30.0 | 12.8 | 3.1 | 4.3 | 1.9 | 2.25 | 2.5 |

NBA
---

Foi elixido na segunda rolda do Draft da NBA de 2008 polos Minnesota Timberwolves, no posto 34º, pero Miami Heat fíxose cos seus dereitos pagando a cambio aos T-Wolves 2 millóns de dólares e dúas futuras segundas roldas do draft. A primeiros de xullo de 2008 asinou o contrato co club de Florida por dúas tempadas, ampliable a unha terceira.

### Tempada 2008-09

Chalmers xogou de inicio os 82 partidos da ligar regular no seu ano coma rookie e rematou a tempada con 10.0 puntos, 4.9 asistencias, 2.8 rebotes e 1.95 roubos de balón en 32.0 minutos de xogo. Os seus 1.95 roubos por partido fixéronlle ser o líder de roubos dos rookies, e o cuarto de entre todos os xogadores.

O 5 de novembro de 2008, Chalmers fixo un récord para os Miami Heat ao conseguir 9 roubos no seu cuarto partido na NBA.

### Tempada 2009-10

Chalmers xogou todos os partidos ata o 31 de xaneiro contra os Milwaukee Bucks. Foi o primeiro partido que se perdeu nos seus dous anos de carreira. Fixo 7.1 puntos e 3.4 asistencias por partidos. O 31 de xaneiro de 2010, Chalmers lesionouse un ligamento no dedo polgar do pé. Chalmers volveu ao equipo semanas despois, e xogou o resto de partidos da tempada e dos playoffs.

### Tempada 2010-11

O 8 de xullo de 2010, cando LeBron James anunciou que ía xogar nos Miami Heat, Chalmers cambiou o seu número, e escolleu o 15, o número que usaba na Universidade. James fíxose co número 6 que antes tiña Chalmers.

No 5º partidos das Finais da NBA de 2011, Chalmers anotou un tiro dende o mediocampo sobre a bucina do segundo cuarto, para darlle vantaxe a Miami por 31-30, pero os Heat perderían o encontro contra os Dallas Mavericks por 112-103, poñendo así a serie 2-3 favorable a Dallas. Chalmers fixo 15 puntos, 4 rebotes, 2 asistencias e un roubo de balón.

Notas
-----

1. ↑  "Mario Chalmers Prospect Profile". Arquivado dende o orixinal o 07 de marzo de 2009. Consultado o 21 de setembro de 2009.
2. ↑  "Mario Chalmers Bio". Arquivado dende o orixinal o 29 de decembro de 2008. Consultado o 21 de setembro de 2009.
3. ↑  Kansas vs. Memphis - Box Score - April 07, 2008
4. ↑  KU - The Shot
5. ↑  Ficha de Chalmers en TDR
6. ↑  Chalmers signs deal with Heat. Miami rewards KU product with 3-year contract Arquivado 10 de setembro de 2012 en Wayback Machine.
7. ↑  "Chalmers 'earned' shot at 82 starts". Arquivado dende o orixinal o 29 de marzo de 2009. Consultado o 21 de setembro de 2009.
8. ↑  Mario Chalmers Career Stats
9. ↑  ESPN "Chalmers gets team-record nine steals in win over Sixers", 6 de novembro de 2008.
10. ↑  "Heat's Chambers out indefinitly with thumb injury". NBA.com. 2010-01-31. Arquivado dende o orixinal o 04 de febreiro de 2010. Consultado o 2010-02-01.
11. ↑  "Copia arquivada". Arquivado dende o orixinal o 14/07/2010. Consultado o 17/05/2011.
12. ↑  NBA (9 de xuño de 2011). "Chalmers Insane Half-Court Heave". YouTube. Consultado o 9 de xuño de 2011.
13. ↑  "Miami Heat vs. Dallas Mavericks box score". ESPN. Consultado o 9 de xuño de 2011.

Véxase tamén
------------

### Ligazóns externas

* Perfil en NBA.com *(en inglés)*
* Estatísticas en Basketball-Reference.com Arquivado 11 de abril de 2010 en Wayback Machine. *(en inglés)*

| * v
* c
* e
Draft da NBA 2008 |
| --- |
| Primeira Rolda | 
* Derrick Rose
* Michael Beasley
* O. J. Mayo
* Russell Westbrook
* Kevin Love
* Danilo Gallinari
* Eric Gordon
* Joe Alexander
* D. J. Augustin
* Brook Lopez
* Jerryd Bayless
* Jason Thompson
* Brandon Rush
* Anthony Randolph
* Robin Lopez
* Marreese Speights
* Roy Hibbert
* JaVale McGee
* J. J. Hickson
* Alexis Ajinça
* Ryan Anderson
* Courtney Lee
* Kosta Koufos
* Serge Ibaka
* Nicolas Batum
* George Hill
* Darrell Arthur
* Donté Greene
* D. J. White
* J.R. Giddens

 |
| Segunda Rolda | 
* Nikola Peković
* Walter Sharpe
* Joey Dorsey
* Mario Chalmers
* DeAndre Jordan
* Ömer Aşık
* Luc Mbah a Moute
* Kyle Weaver
* Sonny Weems
* Chris Douglas-Roberts
* Nathan Jawai
* Sean Singletary
* Patrick Ewing, Jr.
* Ante Tomić
* Goran Dragić
* Trent Plaisted
* Henry Walker
* Malik Hairston
* Richard Hendrix
* DeVon Hardin
* Shan Foster
* Darnell Jackson
* Tadija Dragićević
* Maarty Leunen
* Mike Taylor
* Sasha Kaun
* James Gist
* Joe Crawford
* Deron Washington
* Semih Erden

 |

| * v
* c
* e
Miami Heat Campións da NBA 2011-12 |
| --- |
| 
* 1 Chris Bosh
* 3 Dwyane Wade
* 5 Juwan Howard
* 6 LeBron James (MVP Finais)
* 13 Mike Miller
* 14 Terrel Harris
* 15 Mario Chalmers
* 21 Ronny Turiaf
* 22 James Jones
* 30 Norris Cole
* 31 Shane Battier
* 34 Eddy Curry
* 40 Udonis Haslem
* 45 Dexter Pittman
* 50 Joel Anthony

* Adestrador: Erik Spoelstra / Adestradores asistentes: Bob McAdoo
* Keith Askins
* Ron Rothstein
* David Fizdale
* Chad Kammerer
* Octavio De La Grana

 |
| 
* Tempada regular
* Playoffs

 |

| * v
* c
* e
Miami Heat Campións da NBA 2012-13 |
| --- |
| 
* 1 Chris Bosh
* 3 Dwyane Wade
* 5 Juwan Howard
* 6 LeBron James (MVP Finais)
* 9 Rashard Lewis
* 11 Chris Andersen
* 13 Mike Miller
* 15 Mario Chalmers
* 22 James Jones
* 24 Jarvis Varnado
* 30 Norris Cole
* 31 Shane Battier
* 34 Ray Allen
* 40 Udonis Haslem
* 50 Joel Anthony

* Adestrador: Erik Spoelstra / Adestradores asistentes: Bob McAdoo
* Keith Askins
* Ron Rothstein
* David Fizdale
* Chad Kammerer

 |
| 
* Tempada regular
* Playoffs

 |

|  |  |
| --- | --- |
| Control de autoridades | 
* Wd: Q370486
* Basketball-Reference: chalmma01
* ESPN: 3419
* NBA: 201596

 |